اسلام آباد:  پاکستان مسلم لیگ (ن) نا بنجائی جنرل کونسل نا دیوان جمعہ نادے آ 16 جون آ اسلام آباد اٹی بٹنگا۔ چارشنبے نادے آ پاکستان مسلم لیگ (ن) نا مرکزی سیکرٹری جنرل احسن اقبال تینا اسہ بیان اسے ٹی پارے کہ پاکستان مسلم لیگ (ن) نا مرکزی کونسل نا دیوان 16 جون 2023 جمعہ نادے 2:30آ پاکستان مسلم لیگ (ن) سیکرٹریٹ چک شہزاد (طارق فضل چوہدری نافارم ہاؤس) اسلام آباد اٹی بٹنگ انگانے۔ دیوان اٹی پارٹی نا مرکزی عہدیدار آتاتے گچین کننگک۔ دیوان اٹی صوبہ پنجاب، بلوچستان، سندھ، خیبرپختونخواہ، گلگت بلتستان، آزاد کشمیر و اسلام آباد نا مرکزی کونسل نا باسک آک بشخ ہلیرہ۔ داکان بیدس دیوان اٹی پارٹی نا مرکزی مجلس عاملہ، مرکزی پارلیمانی پارٹی و سینیٹرآک ہم بشخ ہلیرہ۔
(اے پی پی)
